**Ďalšie dôležité informácie:**

* Podľa zákona **žiak plní povinnú školskú dochádzku v základnej škole v školskom obvode, v ktorom má trvalé bydlisko**(VZN č. 4/2018, o určení školských obvodov pre základné školy v zriaďovateľskej pôsobnosti Mesta Banská. Bystrica), ak sa zákonný zástupca nerozhodne inak.
* Podľa § 8 ods. 4 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov, **žiak môže plniť povinnú školskú dochádzku v základnej škole mimo školského obvodu, v ktorom má trvalé bydlisko, ak ho riaditeľ školy prijme na základné vzdelávanie.**
* **Riaditeľ spádovej školy** (školský obvod) **je povinný prednostne prijať** na plnenie povinnej školskej dochádzky žiakov, ktorí majú miesto trvalého pobytu v školskom obvode spádovej školy, a to až do výšky maximálneho počtu žiakov v triede príslušného ročníka (zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov).
* **Zákonný zástupca** si je vedomý, že ak dieťa nastúpi na inú ZŠ, musí to neodkladne oznámiť riaditeľke školy.
* **Zákonný zástupca dieťaťa s odloženou povinnou školskou dochádzkou** (odkladom) v predchádzajúcom školskom roku je povinný znova sa zúčastniť zápisu pre nasledujúci školský rok.
* **Zákonom č. 245/2008 Z. Z. z. v znení účinnom od 01. 01. 2021** sa zrušila  
  možnosť odložiť začiatok plnenia povinnej školskej dochádzky ako aj možnosť  
  dodatočne odložiť plnenie povinnej školskej dochádzky ako to poznáme z doterajšej právnej úpravy.
* **Ak zákonný zástupca neprihlási školopovinné dieťa na zápis do školy** a nedbá o jeho riadnu dochádzku do školy, obec postupuje podľa § 37 zákona NR SR č. 596/2003 Z. z. o štátnej správe a školskej samospráve a o zmene a doplnení niektorých zákonov. Priestupku sa dopustí ten, kto ohrozuje výchovu a vzdelávanie maloletého najmä tým, že neprihlási dieťa na povinnú školskú dochádzku alebo zanedbáva starostlivosť o povinnú školskú dochádzku dieťaťa. Za priestupok možno uložiť pokutu do 331,50 eur.

Všetky základné informácie k povinnému zápisu detí do prvých ročníkov budú zverejnené na webových stránkach príslušných základných škôl v zriaďovateľskej pôsobnosti mesta Banská Bystrica.

* na zápis sa prihlasuje dieťa, ktoré do 31.8.2024 dovŕši šesť rokov
* zápis prebieha formou elektronickej prihlášky <https://www.zsradvan.info>
* osobnou účasťou na zápise 10. – 11.4. 2024 / prebehne kontrola údajov elektronickej prihlášky + podpísanie prihlášky oboma zákonnými zástupcami dieťaťa /
* ak Vaše dieťa dovŕši do 31.8. 2024 šesť rokov a Vy uvažujete **o *odklade povinnej školskej dochádzky,***ste povinní zúčastniť sa zápisu do 1. ročníka základnej školy a informovať o tejto skutočnosti pracovníkov školy.
* ste povinní požiadať **riaditeľa materskej školy** o pokračovanie v povinnom predprimárnom vzdelávaní
* k žiadosti o odklad je potrebné priložiť písomný súhlas príslušného zariadenia poradenstva a prevencie o pokračovaní  povinného predprimárneho vzdelávania, písomný súhlas všeobecného lekára pre deti a dorast
* ak Vaše dieťa nedovŕši do 31.8. 2024 šesť rokov a Vy chcete, aby bolo ***výnimočne prijaté na plnenie povinnej školskej dochádzky,***k žiadosti ste povinní predložiť súhlasné vyjadrenia príslušného zariadenia poradenstva a prevencie a súhlasné vyjadrenie všeobecného lekára pre deti a dorast